বাহরাইনের গভর্নরেটসমূহ

বাহরাইন চারটি গভর্নরেটে বিভক্ত। এগুলো হলো: রাজধানী, উত্তরাঞ্চলীয়, দক্ষিণাঞ্চলীয় এবং মুহাররাক। ২০১৪ সালের সেপ্টেম্বরে কেন্দ্রীয় গভর্নরেট বিলুপ্ত হওয়ার আগ পর্যন্ত দেশটিতে পাঁচটি গভর্নরেট ছিল।

প্রতিটি প্রশাসনিক অঞ্চল প্রধানমন্ত্রী কর্তৃক নিযুক্ত একজন গভর্নর দ্বারা পরিচালিত হয়। অঞ্চলগুলোর একটি করে নিজস্ব পৌর-কাউন্সিল রয়েছে, যার সদস্যগণ পৃথক নির্বাচনের মাধ্যমে নির্বাচিত হন। ১৯৭১ সালে স্বাধীনতা অর্জনের পরে বাহরাইনে প্রথম পৌর নির্বাচন ২০০২ সালে বাহরাইনের সাধারণ নির্বাচনের সাথে একত্রে অনুষ্ঠিত হয়েছিল। আর, সর্বশেষ পৌর নির্বাচন অনুষ্ঠিত হয়েছিল ২০১৮ সালে আয়োজিত সাধারণ নির্বাচনের সাথে।

 ইতিহাস  
বাহরাইনের প্রথম পৌরসভার নাম মানামা পৌরসভা, যা ১৯১৯ সালের জুলাইয়ে প্রতিষ্ঠিত হয়েছিল। ১৯ সদস্য বিশিষ্ট এই পৌরসভাটির সদস্যরা এক বছরের জন্য নির্বাচিত হত। এটিকেই আরব বিশ্বে প্রতিষ্ঠিত প্রথম পৌরসভা হিসেবে গণ্য করা হয়। পৌরসভার দায়িত্ব ছিল রাস্তা পরিষ্কার করা এবং ভাড়াটে এবং দোকানগুলোকে বাড়ি ভাড়া দেওয়া। স্থানীয় কাউন্সিলের অর্ধেক আসন পূরণের জন্য প্রথম পৌরসভা নির্বাচন ১৯২৬ সালে অনুষ্ঠিত হয়েছিল।Jane Kinninmont (28 February 2011). "Bahrain's Re-Reform Movement". Foreign Affairs. Retrieved 21 July 2012. ১৯২৯ সালের মধ্যে এটি রাস্তা সম্প্রসারণের পাশাপাশি বাজার ও কসাইখানা নির্মাণের কাজও শুরু করে। 

১৯৫৮ সালে পৌরসভাটি পানি পরিশোধন প্রকল্প শুরু করে। ১৯৬০ সালে বাহরাইনে আরো তিনটি পৌরসভা গঠিত হয়। ফলে মোট পৌরসভা হয় চারটি: মানামা, আল হিদ, আল মুহরাক এবং রিফা। পরবর্তী ৩০ বছরের মধ্যে হামাদ টাউন ও ইসা টাউন সহ বিভিন্ন স্থানে জনবসতি বৃদ্ধি পায় এবং এর ফলে উক্ত চারটি পৌরসভাকে মোট ১২টি পৌরসভায় বিভক্ত করা হয়। এই পৌরসভাগুলো একটি কেন্দ্রীয় পৌর কাউন্সিলের অধীনে পরিচালিত হত। মানামায় অবস্থিত এই কাউন্সিলের সদস্যরা দেশটির রাজা কর্তৃক নিযুক্ত হত।

২২ সেপ্টেম্বর ২০১৪ সাল থেকে বাহরাইন মোট চারটি গভর্নরেটে বিভক্ত। এগুলো হলো:

 মানচিত্র  গভর্নরেট  জনসংখ্যা (২০১০)  আয়তন (কিমি২) জনসংখ্যার 
ঘনত্ব  নির্বাচনী এলাকা (২০০২-২০১৪) 300px হলুদ রাজধানী গভর্নরেট ৩,২৯,৫১০  ৬৮ ৪,৮৪৫.৭ফ্রেমহীন সোনালি মুহাররাক গভর্নরেট ১,৮৯,১১৪  ৫৭ ৩,৩১৭.৭ হালকা নীল উত্তরাঞ্চলীয় গভর্নরেট ২,৭৬,৯৪৯  ১৭৫ ১,৫৮২.৫ গোলাপী দক্ষিণাঞ্চলীয় গভর্নরেট ১,০১,৪৫৬  ৪৮০ ২১১.৩

 নির্বাচনী এলাকা 
প্রতিনিধি সভার নির্বাচনের জন্য প্রতিটি গভর্নরেটেকে একটি নির্দিষ্ট সংখ্যক নির্বাচনী এলাকায় বিভক্ত করা হয়। এই এলাকগুলোকে অঞ্চল ১, অঞ্চল ২ ইত্যাদি নামে তালিকাভুক্ত করা হয়। প্রতি চার বছর পর পর এসব অঞ্চলে নির্বাচন অনুষ্ঠিত হয় এবং প্রতিটি আসন থেকে একজন করে প্রতিনিধি নির্বাচিত হন। প্রতিনিধি সভার সর্বশেষ নির্বাচনটি ছিল ২০১৮ বাহরাইনি সাধারণ নির্বাচন। এ নির্বাচনে শুধুমাত্র বাহরাইনি নাগরিকরাই প্রার্থী হতে এবং ভোট দিতে পারে।

 গভর্নরেট  জনসংখ্যা  (২০১০)  নাগরিক নয়  (২০১০)  নাগরিক  (২০১০)  বিভাগ  (২০১৮)   রাজধানী গভর্নরেট ৩,২৯,৫১০  ২,৬১,৯২১  ৬৭,৫৮৯  ১০  মুহাররাক গভর্নরেট ১,৮৯,১১৪  ৮৬,৮৭০  ১,০২,২৪৪  ৮  উত্তরাঞ্চলীয় গভর্নরেট ২,৭৬,৯৪৯  ৮২,৮৮৭  ১,৯৪,০৬২  ১২  দক্ষিণাঞ্চলীয় গভর্নরেট ১,০১,৪৫৬  ৬৮,৫২৫  ৩২,৯৩১  ১০ অন্যান্য  ১১,২৩৭  ১১,২৩৭   মোট ১২,৩৪,৫৭১  ৬,৬৬,১৭২  ৫,৬৮,৩৯৯ ৪০

 আরও দেখুন 
 তানজানিয়ার প্রশাসনিক অঞ্চল
 বাহরাইনের ভূগোল

 তথ্যসূত্র 

বহিঃসংযোগ



বিষয়শ্রেণী:বাহরাইনের ভূগোল
বিষয়শ্রেণী:এশিয়ার দেশের প্রশাসনিক উপবিভাগ
বিষয়শ্রেণী:দেশের প্রথম স্তরের প্রশাসনিক উপবিভাগ
বিষয়শ্রেণী:গভর্নরেট

বিষয়শ্রেণী:দেশের প্রশাসনিক উপবিভাগের তালিকা